b'\n_START_ARTICLE_\nKapo\n_START_SECTION_\nTurinys\n_START_PARAGRAPH_\nAntrasis pasaulinis karas. 14-met\xc4\x97 \xc5\xbeydait\xc4\x97 Edita kartu su t\xc4\x97vais atsiduria koncentracijos stovykloje, kur netrukus nuo j\xc5\xb3 atskiriama bei patenka \xc4\xaf s\xc4\x85ra\xc5\xa1\xc4\x85 turin\xc4\x8di\xc5\xb3 mirti duj\xc5\xb3 kameroje. Editai pavyksta pasprukti ir pasisl\xc4\x97pti, o j\xc4\x85 aptik\xc4\x99s stovyklos gydytojas ir politin\xc4\x97 kalin\xc4\x97 Sofija padeda jai i\xc5\xa1sisukti: atiduoda drabu\xc5\xbeius ir numer\xc4\xaf neseniai mirusios kalin\xc4\x97s Nikol\xc4\x97s, kuri buvo kriminalin\xc4\x97 nusikalt\xc4\x97l\xc4\x97, o ne \xc5\xbeyd\xc4\x97. Su nauja tapatybe Edita gr\xc4\xaf\xc5\xbeta \xc4\xaf stovykl\xc4\x85 ir i\xc5\xa1siun\xc4\x8diama \xc4\xaf prievartinius darbus. Prad\xc4\x97jusi u\xc5\xbe maist\xc4\x85 parsidavin\xc4\x97ti kareiviams, ji su laiku tampa ir kit\xc5\xb3 kalini\xc5\xb3 pri\xc5\xbei\xc5\xabr\xc4\x97toja \xe2\x80\x93 kapu._NEWLINE_Stovykloje pasirodo soviet\xc5\xb3 belaisviai ir vien\xc4\x85 j\xc5\xb3, Sa\xc5\xa1\xc4\x85, Edita \xc4\xafsimyli. Frontui vis labiau art\xc4\x97jant, priimamas sprendimas evakuoti kareivius ir kapus, o visus kalinius su\xc5\xa1audyti. Sa\xc5\xa1a ir jo bendra\xc5\xbeygiai \xc4\xaftikina Edit\xc4\x85 atjungti tvor\xc4\x85 saugan\xc4\x8di\xc4\x85 elektros srov\xc4\x99 ir taip pad\xc4\x97ti jiems pab\xc4\x97gti. Stovyklos apsauga atidengia ugn\xc4\xaf ir daugelis kalini\xc5\xb3, tarp j\xc5\xb3 ir Edita, \xc5\xbe\xc5\xabna...'